Resumé af bestyrelsesmøde den 13. januar 2026
Referat fra seneste bestyrelsesmøde møde 2025-06 blev godkendt.
Bestyrelsen orienterede bl.a. om fornyelse af aftale med TV 2 Play for 2026, medlemsnedgang og behov for øget synlighed. Det blev besluttet, at der skal udarbejdes en introduktionsbrochure, som præsenteres senere på året. 
Reklameaftalen for et reklamebanner ved de udendørs padel baner ved FKS-hallerne fornyes, og muligheden for rabat undersøges hvis vi også ønsker bannerreklame på indendørsbanerne. 
Regnskab 2025 blev gennemgået og godkendt med et overskud på 133 tusind kr., mod et budgetteret underskud. Regnskabet fremlægges på generalforsamlingen.
Viaplay Sport News er blevet en betalingskanal fra årsskiftet 2025/2026. Bestyrelsen foreslår, at kanalen tilføjes i fuldpakken forudsat budgettet for 2026 vedtages på generalforsamlingen. 
Pakkepriser pr. 1. april 2026 blev gennemgået med henblik på fremlæggelse på generalforsamlingen. Flere af pakkepriserne vil være uændrede mens Fuldpakken og TV 2 Play vil stige i pris. For Fuldpakken skyldes prisstigningen Viaplay Sport News mens TV 2 Play har hævet prisen. 
Budget 2026, med et forventet underskud, blev gennemgået med henblik på fremlæggelse på generalforsamlingen 
De sidste forberedelser til Generalforsamling 2026 blev foretaget. Generalforsamlingen afholdes den 21. januar på Hotel Scandic. 
Mødedatoer for bestyrelsen i 2026 blev fastlagt med mindre justeringer.
Næste bestyrelsesmøde: 10. marts 2026.

